226 BULETINUL Si n'.IKTAŢII DE ŞJII.XŢIl 



Totdeauna popoarele au luptat între ele cu arme inegale : 

 în epoca bronzului, cei mai culţi au distrus sau au dominat pe cei 

 ce aveau ca armă numai piatra cioplită sau lustruită; la rândul 

 lor, cei cu armele de bronz fură îngenunchiaţi de acei dintre ei 

 cari găsiseră metalurgia fierului; iar de atunci încoace fiecare 

 secol ne arată triumfând pe acei ce au arme mai bune şi sunt 

 mai bine organizaţi. 



Dar arme superioare nu pot să producă decât acei ce cultivă 

 ştiinţele, şi superioritatea stă tocmai in raport direct cu progresele 

 acestea în orice epocă. 



Generaţia noastră a văzut cele mai extraordinare arme de dis- 

 trugere. Acestea s'au produs odată cu atingerea celor mai înalte 

 descoperiri ştiinţifice cunoscute. 



Neînchipuitele progrese, ale chimiei cu deosebire, cari au pro- 

 dus aţâţi corpi numeroşi şi neaşteptaţi şi atât de surprinzători şi 

 de indispensabili, ca factori ai civilizaţiunii însăş, par a fi cea 

 mai luminoasă dovadă a geniului creator al omului. 



Omul transformă tot, omul domină tot pe pământ. Produs al 

 forţelor terestre, el le utiliza acum in serviciul nevoilor sale na- 

 turale sau factice. 



Graţie acestei transformări, datorite ştiinţei, luptele dintre po- 

 poare tind din ce în ce mai mult a înlătura ciocnirile cu armele, 

 violente şi dramatice, prin luptele economice. Acestea dacă nu 

 sunt însoţite de bubuitul tunului şi de atrocităţile câmpiilor de 

 luptă, cu zecimi de mii de victime, sunt insă cu atât mai teri- 

 bile prin tăcerea şi liniştea aparentă cu cari se dau şi cu atât mai 

 dezastruoase pentru cei învinşi, cu cât la sfârşitul acţiunei lor nu e 

 vorba numai de zecimi de mii de victime, de armate sau imperii 

 zdrobite, dar de neamuri întregi ce dispar zi cu zi şi pentru cari 

 campania nu ţine o lună sau un an, dar atât cât e necesar ca o 

 regiune să fie cucerită cu desăvârşire, iar poporul cel mai slab 

 să dispară în întunericul lipsei sale de cultură, lăsând locul său 



